
SVÄTÁ

    LUTGARDA

Kto bola svätica, ktorej bola zjavená modlitba nebeského dvora?

Lutgarda sa narodila vroku 1182 vo flámskom meste Tongeren vBelgicku. Žila vrovnakom období ako veľkí svätci Cirkvi: František, Dominik, Tomáš Akvinský či Bonaventúra. Svojím životom sa zaradila do zástupu svätých stredovekých mystikov. Bola priekopníčkou úcty kNajsvätejšiemu Srdcu Ježišovmu. Jej príbeh je zaznamenaný vstredovekom životopise zpera dominikána Tomáša zCantimpré, ktorý ju osobne poznal.

Ako dvanásťročnú zverili Lutgardu do kláštora benediktínok vmeste Sint-Truiden. Nie je celkom jasné, či bola novickou, oblátkou alebo len žiačkou vškole, ktorú viedli sestry. Zúčastňovala sa na rehoľnom živote, no vo svojom srdci si ponechávala priestor pre slobodu, teda možnosť vrátiť sa späť do sveta. Jej rozhodnutie nasledovať Krista ešte nebolo pevné. Svedčí otom aj fakt, že vkláštornej hovorni trávila čas smladým mužom, ktorý bol do nej zamilovaný. Vjej živote však nastal zlom. Počas jednej znávštev tohto mladíka sa Lutgarde zjavil Kristus. Odhalil svoj bok prebodnutý kopijou apovedal jej:

„Netúž viac po tejto nevhodnej láske. Pozri sa sem, čo aako máš milovať. Tu, vtýchto ranách, ti sľubujem najčistejšiu rozkoš.“

Toto videnie zmenilo jej postoj. Ochvíľu svojmu ctiteľovi vyznala, že patrí inému – Ježišovi Kristovi. Podobným spôsobom odmietla aj ďalšieho nápadníka, ktorý sa usiloval ojej priazeň. Táto skúsenosť ju utvrdila vrozhodnutí, ktoré urobila ako pätnásťročná: Ježiš sa pre ňu stal tým najdôležitejším.


Boh prejavoval Lutgarde osobitnú priazeň, keď ju viedol kdôvernému spojeniu so sebou. Jedného dňa sa jej Ježiš spýtal:

„Čo si želáš?“

Ona mu bez váhania odpovedala: „Pane, želám si tvoje srdce!“

„Chceš moje srdce? Nie, ja chcem tvoje,“ odpovedal Ježiš.

